
SE APROBA,

PRIMĂRIA MUNICIPIULUI TIMISOARA



P R I M A R
DIRECŢIA URBANISM




Dr. Ing. GHEORGHE CIUHANDU

SERVICIUL PLANIFICARE SPAŢIALĂ
Nr.U22007-001283/14.05.2007
REFERAT

privind aprobarea Planului Urbanistic de Detaliu “Imobil locuinte colective P+3E+M”, 
Str. Lacului, nr. 1, Timişoara
Către Comisiile Consiliului Local al Municipiului Timişoara


Având în vedere prevederile Planului Urbanistic General AL Municipiului Timisoara si strategia de dezvoltare si renovare urbana promovata de catre Consiliul Local al Municipiului Timişoara;


Având în vedere solicitarea înregistrată cu nr.U22007-001283/06.03.2007 privind aprobarea Planului Urbanistic de Detaliu “Imobil locuinte colective P+3E+M”, Str. Lacului nr. 1 Timişoara;

Având în vedere prevederile Certificatului de Urbanism nr. 217/11.01.2007;

Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Plan Urbanistic de Detaliu “Imobil locuinte colective P+3E+M”, Str. Lacului, nr. 1 Timişoara;
            Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zonă de interes deosebit pentru care este necesar avizul Consiliului Judeţean Timiş.

Avand in vedere specificul documentatiei de urbanism depuse, respectiv „ imobil locuinte colective” si impactul asupra vecinatatilor deja construite se impune prezentarea acordului notarial , conform reglementarilor Ordinului ministrului transporturilor, constructiilor si turismului pentru aprobarea normelor metodologice de aplicare a Legii nr. 50/1991 privind autorizarea executarii lucrarilor de constructii, Anexa 2. lit. b.4.
            Documentaţia Plan Urbanistic de Detaliu “Imobil locuinte colective P+3E+M”Str. Lacului nr. 1, Timişoara a fost elaborată de firma de proiectare S.C. CONICFORM S.R.L., proiect nr. 31/2006, la cererea beneficiarului SZASZU CRISTIAN BELA.
Terenul studiat în cadrul Planului Urbanistic de Detaliu “Imobil locuinte colective P+3E+M”, Str. Lacului, nr. 1 Timişoara este situat în intravilanul municipiului Timişoara, în zona de sud - vest a oraşului, în zona Vasia Vasilescu – Lacului. 
Prin P.U.G. Timişoara acest amplasament este destinat locuinţelor şi funcţiunilor complementare, cuprinsă în UTR nr. 52 pentru care s-a întocmit în anul 2005 o documentaţie de urbanism Plan Urbanistic de Detaliu – Parcelare teren, strada Lacului nr. 1, aprobată prin HCL nr. 492 din 20.12.2005 pentru locuinţe şi funcţiuni complementare.
Suprafaţa totală studiată în cadrul P.U.D. este de 1436 mp. şi este proprietatea privată a lui Szaszu Cristian Bela, înscrisă în CF nr. 2993 / Chisoda, nr. cadastral 642/b/5/10.

Prin documentaţia prezentă se propune realizarea unei clădiri de locuinţe colective în regim de P+3E+M.

Se propune realizarea unei clădiri în regim de P+3E+M destinată locuirii colective cu 2 case de scara, ce asigura 40 de apartamente (cu 2 camere si cu o camera) cu 40 parcaje exterioare, pe parcela (8 parcaje simple si 16 parcaje suprapuse). Accesul auto şi pietonal pe parcelă se va realiza din strada nou creată prin documentaţia de urbanism aprobată anterioar cu HCL nr. 492/2005.
Incinta se va amenaja cu spaţii verzi (min. 20% din suprafata terenului). Locurile de parcare în nr. de 40, sunt asigurate în conformitate cu Anexa 2 din RGU, aprobată prin HCL 157/2002 pe parcela beneficiarilor. 
Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U aferentă P.U.G., aprobat prin HCL nr. 157/05.08.2002.
Indicii propuşi prin documentaţie sunt:

POT max = 38 %

CUT max = 1,9
Regim de inaltime – P+3E+M
Recomandarea Direcţiei de Urbanism este:

- REDUCEREA regimului de înălţime a clădirii de la D+P+3E+M la maxim D+P+2E+M şi retrageri faţă de limitele laterale de proprietate deoarece clădirile cu care se învecinează sunt construite în regim de înălţime P- P+2E iar strada de pe care se accede are un profil transversal de 9 m, propusă prin PUD „Parcelare teren str. Lacului nr. 1, Timişoara” aprobat prin HCL nr. 492/2005 pentru parcelarea unui teren proprietate privata, rezultand 10 parcele in vederea construirii de locuinte individuale cu Hmax = D+P+2E, POTmax = 40%; CUT = 1.5;
La realizarea investiţiei se vor respecta condiţiile impuse prin avizele eliberate de deţinătorii de reţele şi utilităţi publice.

Sunt prevăzute branşamente la reţelele edilitare existente în zonă, pentru a deservi obiectivele propuse. Branşarea investiţiei la utilităţile din zonă se va face pe cheltuiala beneficiarului documentaţiei.
Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)

.
Planului Urbanistic de Detaliu “Imobil locuinte colective P+3E+M”, Str. Lacului nr. 1 Timişoara se va integra în Planul Urbanistic General al Municipiului Timişoara şi va avea o valabilitate de 10 ani.

